《贾太傅祠》
清代·李銮宣

清风水面拂徐徐，太傅祠堂返照余。文帝本为恭俭主，汉廷谁识治安书。

生逢盛世才仍厄，天夺中年志未舒。我爇瓣香来下拜，何如君昔吊三闾。

作者简介：（?—1817）清山西静乐人，字伯宣，号石农。乾隆五十五年进士。初由刑部郎累擢云南按察使，以谳狱失当谪戍。后官至云南巡抚。有《坚白石斋集》。